Մայրիկն ամուսնացել է

«**Մայրիկն ամուսնացել է**», սովետական մեկ մասանոց (գունավոր, մեկ տեսարանը՝ սև-սպիտակ) գեղարվեստական ֆիլմ՝ ստեղծված 1969 թվականին «Լենֆիլմի» համար Վիտալի Մելնիկովի կողմից։

Գլխավոր դերակատարներն են Լյուսենա Օվչիննիկովան, Նիկոլայ Բուրնաևը և Օլեգ Եֆրեմովը (դերասանի խոսքերով՝ այստեղ նա խաղացել է կինոյում իր ամենալավ դերը)։ ԽՍՀՄ-ում ֆիլմի պրեմերան կայացել է 1970 թվականի մայիսի 25-ին։

## Սցենար
Պարզունակ և միևնույն ժամանակ նուրբ հոգեբանական պատմություն` երեկվա աշակերտի և նրան շրջապատող մարդկանց, ինչպես նաև կյանքի իրավիճակների մասին, որտեղ ձևավորվում է երիտասարդի բնավորությունը։

Որդուն միայնակ մեծացնող Զինաիդայի կյանքում հայտնվում է Վիկտորը։ Սակայն Բորիսն ի վիճակի չէ հասկանալու, որ իր մայրն անձնական երջանկության կարիք ունի։

Բացի հոյակապ դերասանական կազմից, ֆիլմում կա ևս մեկ «գործող անձ»՝ 1969 թվականի Լենինգրադը։

## Դերերում
*Նիկոլայ Բուրլաև - *Բորիս Գոլուբև* 
*Լյուսենա Օվչիննիկովա - *Զինա՝ Բորիսի մայրը*
*Օլեգ Եֆրեմով - *Վիկտոր*
*Լյուդմիլա Արինինա - *Կատյա, Բորիսի մորաքույրը*
*Լարիսա Բուրկովա - *Վերա, Զինայի գործընկերուհին*
*Կիրա Պետրովա - *Լյուդկա, բրիգադավար*
*Լիդիա Շտիկան - *սրճարանի վաճառողուհի*
*Վիկտոր Իլիչև -Լեոնարդ, *Բորիսի համադասարանցին* 
*Արկադի Տրուսով - *Վանյա հորեղբայր, Գոլուբովների բարեկամ* 
*Կոնստանտին Տիգունով - *Դմիտրի Պետրովիչ*

## Լուսագրերում նշված չեն
* Եվգենիա Վետլովա — սրճարանի աղջիկ
*Լյուբով Տիշենկո  — սվաղող բանվոր
*Իվան Սելյանին — դոմինո խաղացող
*Օլեգ Կոնոնով — դոմինո խաղացող, որ դատողություններ է անում փիլիսոփայության մասին

## Նկարահանող անձնակազմ

* Սցենարիստ – Յուրի Կլեպիկով
* Բեմադրություն – Վիտալի Մելնիկով
* Գլխավոր օպերատոր – Դմիտրի Դոլինին
* Գլխավոր նկարիչ – Իսահակ Կապլան
* Կոմպոզիտոր – Օլեգ Կարավայչուկ
* Հնչյունային Օպերատոր – Կոնստանտին Լաշկով
* Ռեժիսոր –  Գրիգորի Ցոլին
* Օպերատոր – Յուրի Վեկսլեր
* Հագուստը – Վիլյա Ռախմատուլինա
* Շպարը – Ե․ Կուդրյավցևա
* Մոնտաժը – Զինաիդա Շեյնեման
* Խմբագիր – Վսելովոդ Շվարց
* Ռեժիսորի օգնականններ – Գ․ Իվանովա, Լ․ Ռոգալյովա, Դ. Գերցել
* Օպերատորի օգնականներ – Վ․ Մարկով, Ա․ Պուչկով
* Մոնտաժի օգնականներ – Գալինա Կորնիլովա
* Կինոարտադրության տնօրեն – Իգոր Լեբեդ

## Ստեղծում
Ռեժիսոր Մելնիկովի խոստովանությամբ՝ ամենաքիչը նկարահանող խումբն էր ցանկանում ստեղծել սենտիմենտալ կինոնկար։ Ֆիլմի նկարահանումների մի մասը տեղի է ունեցել նոր կառուցված մոսկովյան «խրուշչովկայում»։ Բնակարանը այնքան փոքր էր, որ տեսախցիկը կախված էր առաստաղին ամրացված ռելսերի վրա։ Նկարահանումների ժամանակ Մելնիկովը դուստր է ունեցել Օլգա անունով։

Կնոջ գլխավոր դերի համար սկզբում փորձերի են մասնակցել տարբեր աստղեր, այդ թվում նաև Նոննա Մորդիկովան և Իննա Մակարովան։ Օվչիննիկովան, որը հետագայում խաղացել է Զինայի դերը, ընդհանրապես չէր մտնում Մելնիկովի պլանների մեջ, քանի որ կոմեդիայի դերասանուհու համբավ ուներ։ Այնուամենայնիվ, դերասանուհին զարմացրել է բեմադրիչին փառքի հանդեպ իր անտարբերությամբ, Մելնիկովը նշում է, որ Եֆրեմովը, լինելով բարդ մարդ, անմիջապես ընդհանուր լեզու է գտել Օվչիննիկովայի հետ և շատ հարցերում օգնել  նրան

## Երաժշտություն
Հին Լենինգրադի շենքի ճակատային մասի վերանորոգման տեսարանի ընթացքում հնչում է Ի․ Բախի երաժշտությունը։ Այգու ճոճանակի տեսարանի ժամանակ հնչում է «Լադա» երգը [Վադիմ Մուլերմանի] կատարմամբ։ Ֆիլմի մեկ դրվագում «Я люблю» երգը (երաժշտությունը՝ Ա. Բրոնևիցկու, տեքստը՝ Ս. Ֆոգելսոնի) երգում են կիթառի նվագակցությամբ։

## Թողարկում
### VHS
* 1990՝ «Խոշոր պլան»
* 1996՝ «48  ժամ»
* 2000՝ «Լենֆիլմ Վիդեո»
### DVD
* 2003՝ «Լենֆիլմ Վիդեո»
* 2004՝ «CP Digital»

## Ծանոթագրություններ

## Արտաքին հղումներ
* 
* 
* 
* 

Կատեգորիա:1960-ականների ռուսերեն ֆիլմեր
Կատեգորիա:1969 դրամա ֆիլմեր
Կատեգորիա:1969 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Կատեգորիա:1960-ականների խորհրդային ֆիլմեր